CELEX: 32019R0955
Language: hu
Date: 2019-05-22 00:00:00
Title: A Bizottság (EU) 2019/955 végrehajtási rendelete (2019. május 22.) a „Vallegarcía” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról

12.6.2019   
               
               
                  HU
               
               
                  Az Európai Unió Hivatalos Lapja
               
               
                  L 154/35
               
            
         A BIZOTTSÁG (EU) 2019/955 VÉGREHAJTÁSI RENDELETE
         (2019. május 22.)
         a „Vallegarcía” (OEM) elnevezés oltalmának az 1308/2013/EU európai parlamenti és tanácsi rendelet 99. cikke alapján történő megadásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:
         
                     (1)
                  
                  
                     Az 1308/2013/EU rendelet 97. cikke (2) és (3) bekezdésének megfelelően a Bizottság megvizsgálta Spanyolországnak a „Vallegarcía” elnevezés bejegyzésére vonatkozóan benyújtott kérelmét (2), majd közzétette az Európai Unió Hivatalos Lapjában.
                  
               
                     (2)
                  
                  
                     A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.
                  
               
                     (3)
                  
                  
                     Az 1308/2013/EU rendelet 99. cikkének megfelelően a „Vallegarcía” elnevezést oltalomban kell részesíteni, és be kell jegyezni a szóban forgó rendelet 104. cikkében említett nyilvántartásba.
                  
               
                     (4)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A „Vallegarcía” (OEM) elnevezés oltalomban részesül.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 22-én.
            
               
                  a Bizottság részéről,
               
               
                  az elnök nevében,
               
               Phil HOGAN
               
                  a Bizottság tagja
               
            
         
         
            (1)  HL L 347., 2013.12.20., 671. o.
         
         
            (2)  HL C 57., 2019.2.13., 10. o.